વિધાનસભા ચૂંટણી નજીક આવતા ધીરે-ધીરે રાજકીય પક્ષો વચ્ચેનો આંતરિક વિખવાદ પણ સપાટીએ આવી રહ્યો છે. ભાજપના બનાસકાંઠાના સાંસદ લીલાધર વાઘેલાનો મૂડ થોડા દિવસ પહેલા વકરેલો હતો. જો કે, તેઓ રવિવારે બનાસકાંઠના ઢેઢાલ ગામના ગ્રામજનો સાથે 'મન કી બાત ચાય કે સાથ' કાર્યક્રમમાં જોવા મળ્યા હતા અને લીલાધર વાઘેલામાં ઘણો ફેરફાર જોવા મળ્યો હતો. પોતાના પુત્રને ડીસામાંથી ટિકીટ મળે તે બાબતે રાજહઠે ચઢેલા લીલાધાર વાઘેલાના સૂર અહીંબદલાઈ ગયા હતા. તેમણે પુત્ર માટે ટિકિટની માંગણી પડતી મૂકી હતી.